**NÁRODNÁ RADA SLOVENSKEJ REPUBLIKY**

**VI. volebné obdobie**

**Návrh**

**zákon**

z ... 2014,

**ktorým sa mení a dopĺňa zákon č. 396/2012 Z. z. o Fonde na podporu vzdelávania v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 396/2012 Z. z. o Fonde na podporu vzdelávania v znení zákona č. 132/2013 Z. z. a zákona č. 352/2013 Z. z. sa mení a dopĺňa takto:

**1.** V § 16 sa vypúšťa odsek 8.

**2.** V § 17 sa za odsek 16 vkladajú nové odseky 17 až 19, ktoré znejú:

„(17) Dlžník fondu môže splatiť pôžičku a úroky alebo ich časť predčasne bez úhrady úrokov, poplatkov alebo iných nákladov v súvislosti s predčasným splatením pôžičky alebo jej časti.

(18) Fond umožní dlžníkovi odložiť splátky istiny pôžičky alebo znížiť mesačnú splátku pôžičky až na polovicu jej výšky na dobu najviac 24 mesiacov, ak sa tomuto dlžníkovi narodí dieťa a písomne o to fond požiada v lehote do troch mesiacov po narodení dieťaťa a k žiadosti priloží aj osvedčenú kópiu rodného listu dieťaťa.“.

(19) Najdlhšia lehota splatnosti pôžičky sa pri odložení splátky istiny pôžičky alebo znížení mesačnej splátky pôžičky až na polovicu jej výšky predlžuje o dobu podľa odseku 18, najviac však o 24 mesiacov.“.

**3.** V § 19 sa za písmeno g) vkladá nové písmeno h), ktoré znie:

„h) informácie o právach dlžníka podľa § 17 ods. 17 a 18,“.

Doterajšie písmeno h) sa označuje ako písmeno i).

**Čl. II**

Tento zákon nadobúda účinnosť 1. júla 2014.